
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 285 

7 Μαρτίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ίδρυση Εργαστηρίου Διαχείρισης Ενέργειας στο Τμή¬ 
μα Περιβάλλοντος του Πανεπιστημίου Αιγαίου και 

καθορισμός του εσωτερικού του κανονισμού. 1 

Τροποποίηση της Φ711/94/Β7/206 (ΦΕΚ 305, τ. 
Β'/7.5.1996 Υπουργικής Απόφασης που αφορά στο 
Πρόγραμμα Μεταπτυχιακών Σπουδών του Τμήμα¬ 
τος Φιλοσοφίας, Παιδαγωγικής και Ψυχολογίας 
του Πανεπιστημίου Αθηνών με τίτλο: «Σχολική Ψυ¬ 
χολογία» . 2 

Τροποποίηση της 58499/Β7 (ΦΕΚ 1132,τ. Β'/27.7.2004) 
Υπουργικής Απόφασης που αφορά στο Πρόγραμμα 
Μεταπτυχιακών Σπουδών του Τμήματος Πολιτικής 
Επιστήμης και Ιστορίας του Παντείου Πανεπιστημί¬ 
ου Κοινωνικών και Πολιτικών Επιστημών με τίτλο: 

«Πολιτική Επιστήμη και Ιστορία». 3 

Έγκριση Προγράμματος Μεταπτυχιακών Σπουδών 
του Τμήματος Επιστημών της Προσχολικής Αγω¬ 
γής και του Εκπαιδευτικού Σχεδιασμού του Πανεπι¬ 
στημίου Αιγαίου με τίτλο «Μοντέλα Σχεδιασμού και 
Ανάπτυξης Εκπαιδευτικών Μονάδων». 4 


ΑΠΟΦΑΣΕΙ Σ 

Αριθ.19511 /Β1 ( 1 ) 

Ίδρυση Εργαστηρίου Διαχείρισης Ενέργειας στο Τμήμα 
Περιβάλλοντος του Πανεπιστημίου Αιγαίου και καθο¬ 
ρισμός του εσωτερικού του κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ'της παρ. 22 του άρθρου 13 του Ν. 3149/2003 


«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4, παρ. 1, εδ. γ' του η. 
2083/1992, «Εκσυγχρονισμός της Ανωτάτης Εκπαίδευ¬ 
σης» (ΑΊ59). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου Ι,περ. ΙΙτουΠ.Δ. 55/1996 
«Περιορισμός συναρμοδιοτήτων κατά την έκδοση των δι¬ 
οικητικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.-2004 κοινής 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και Θρησκευμάτων» (Β' 608). 

6. Τις διατάξεις της αρ. 14650/ΔΙΘΕ 85/17.3.2004 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γενικής Συνέλευσης του Τμή¬ 
ματος Περιβάλλοντος του Πανεπιστημίου Αιγαίου (συνε¬ 
δρίαση 2η/19.11.2003). 

8. Το γεγονός ότι από την εφαρμογή των διατάξεων της 
παρούσης απόφασης προκαλείται ετήσια δαπάνη ύψους 
2.300,00 ευρώ η οποία θα βαρύνει τον προϋπολογισμό 
του Πανεπιστημίου Αιγαίου (ΚΑΕ 4121). Κατά την επόμε¬ 
νη πενταετία η ανωτέρω δαπάνη αναμένεται να εξοικονο¬ 
μηθεί κατά ένα μέρος της από ίδιους πόρους του εργα¬ 
στηρίου κατά τα προβλεπόμενα στο άρθρο 6 της παρού¬ 
σης απόφασης κατά δε το υπόλοιπο μέρος αυτής, θα 
καλύπτεται από τις πιστώσεις που θα εγγράφονται στον 
προϋπολογισμό του Πανεπιστημίου, χωρίς αύξηση της 
κρατικής επιχορήγησης προς αυτό. 

Επίσης προκαλείται ενδεχόμενη δαπάνη, από την κάλυ¬ 
ψη εξόδων οργάνωσης σεμιναρίων, συμποσίων, συνε¬ 
δρίων και άλλων επιστημονικών εκδηλώσεων. Η εν λόγω 

δαπάνη εξαρτάται από πραγματικά γεγονότα και θα κα¬ 
λύπτεται από τις πιστώσεις που διατίθενται στο Εργαστή¬ 
ριο από το Τμήμα Περιβάλλοντος του Πανεπιστημίου Αι¬ 
γαίου, αποφασίζουμε: 

Άρθρο 1 
Ίδρυση 

Ιδρύεται στο Τμήμα Περιβάλλοντος του Πανεπιστημίου 
Αιγαίου «ΕργαστήριοΔιαχείρισης Ενέργειας (Ε.Δ.Ε.)»,το 
οποίο καλύπτει διδακτικές και ερευνητικές ανάγκες του 
Τμήματος στο γνωστικό πεδίο της ολοκληρωμένης δια¬ 
χείρισης ενέργειας για το περιβάλλον. 

Άρθρο 2 
Σκοπός 

Το εργαστήριο έχει ως σκοπό: 

1. Την κάλυψη των διδακτικών και ερευνητικών αναγκών 
σε προπτυχιακό και μεταπτυχιακό επίπεδο του Τμήματος 
Περιβάλλοντος καθώς και άλλων τμημάτων του Πανεπι¬ 
στημίου Αιγαίου σε γενικά και ειδικά θέματα διαχείρισης 
των μετατροπών ενέργειας. Οι περιοχές εστίασης είναι τα 
τεχνολογικά και τα κοινωνικά συστήματα, καθώς και οι 
επιπτώσεις στα φυσικά συστήματα. 

Αναλυτικότερα, κεντρικοί στόχοι του Εργαστηρίου εί¬ 
ναι: 

α) να διερευνήσει τις σύνθετες σχέσεις (τεχνολογικές, 
οικονομικές, κοινωνικές), μεταξύ ενέργειας και περιβάλ¬ 
λοντος, και να συνεισφέρει στην ανάπτυξη και βελτίωση 
τεχνολογιών, δομών και πολιτικών, που θα οδηγήσουν σε 
πιο καθαρά, αποδοτικά και αποτελεσματικά προϊόντα και 
διεργασίες, 

β) να αναπτύξει ολοκληρωμένα προγράμματα και μεθό¬ 
δους για την βελτιωμένη λήψη αποφάσεων στον δημόσιο 
και ιδιωτικό τομέα, με βάση την επιστημονική και τεχνο¬ 
λογική γνώση (εφαρμοσμένη επιστήμη, τεχνολογία, οικο¬ 
νομική και πολιτική επιστήμη). 

Επί μέρους ερευνητικές πτυχές είναι: η ανάλυση της 
προσφοράς και ζήτησης ενέργειας και φυσικών πόρων, η 
αξιοποίηση και προώθηση των ανανεώσιμων πηγών ενέρ¬ 
γειας, η διερεύνηση θεμάτων ποιότητας αέρα εσωτερι¬ 
κώνχώρων, οι ιονίζουσες και μη ιονίζουσες ακτινοβολίες, 
η πολυκριτηριακή λήψη αποφάσεων, η μελέτη της αν¬ 
θρώπινης συμπεριφοράς σχετικά μετηνχρήση ενέργειας 
και φυσικών πόρων, η εφαρμογή της τεχνολογίας και οι 
δυνατότητες να χρησιμοποιηθεί για την μείωση των περι¬ 
βαλλοντικών επιπτώσεων από την χρήση της ενέργειας 
και των φυσικών πόρων, και τέλος, η διερεύνηση του ρό¬ 
λου της επιστήμης και της τεχνολογίας στην επίλυση των 
σημαντικών προβλημάτων της κοινωνίας. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Ά53). 

5. Την κάλυψη των αναγκών διδασκαλίας και έρευνας 


κοινών διαπανεπιστημιακών συνεργασιών, στα οποία 
συμμετέχει το Πανεπιστήμιο Αιγαίου στο πλαίσιο του 
προγράμματος 300ΒΑΤΕ3 και των άλλων προγραμμά¬ 
των της Ευρωπαϊκής Κοινότητας. 

6. Την διεξαγωγή έρευνας σε θέματα συναφή με τα δι¬ 
δακτικά και ερευνητικά αντικείμενα του εργαστηρίου. 

7. Την ανάπτυξη και καλλιέργεια νέων ερευνητικών προ¬ 
γραμμάτων για τη μεθοδολογική και επιστημονικοτεχνική 
ανάπτυξη των σχετικών με τη φύση του εργαστηρίου πε¬ 
δίων, ιδίως στα πλαίσια διαπανεπιστημιακών προγραμμά¬ 
των της Ευρωπαϊκής Κοινότητας. 

8. Το συντονισμό των σχετικών προγραμμάτων σε 
όλους τους επιμέρους ερευνητικούς χώρους και τη λει¬ 
τουργική διασύνδεσή τους από επιστημονική και διοικητι¬ 
κή άποψη. 

9. Τη δημιουργία θεωρητικής, επιστημονικής και τεχνο¬ 
λογικής υποδομής και τη γενικότερη συμβολή για την αρ¬ 
τιότερη διδασκαλία των σχετικών με τα αντικείμενα του 
εργαστηρίου προπτυχιακών και μεταπτυχιακών μαθημά¬ 
των του Τμήματος Περιβάλλοντος και των άλλων Τμημά¬ 
των του Πανεπιστημίου Αιγαίου. 

10. Την ανάπτυξη προγραμμάτων διδασκαλίας και 
έρευνας για μεταπτυχιακούς φοιτητές στο πλαίσιο των 
γνωστικών αντικειμένων του εργαστηρίου, όπως και των 
συγγενών γνωστικών αντικειμένων άλλων Τμημάτων και 
διατμηματικών κύκλων σπουδών. 

11. Τη δημιουργία ευνοϊκών προϋποθέσεων για τη συμ¬ 
μετοχή προπτυχιακών σπουδαστών οι οποίοι ενδιαφέρο- 
νται για τα ερευνητικά προγράμματα του εργαστηρίου 
και την προώθηση μεταπτυχιακών φοιτητών προς εξειδί- 
κευση για μελλοντική στελέχωση του εργαστηρίου με το 
καταλληλότερο ερευνητικό προσωπικό. 

12. Την καλλιέργεια της μεθοδολογίας ολοκληρωμένης 
διεπιστημονικής προσέγγισης των θεμάτων διαχείρισης 
ενέργειας και τη συνεργασία στον τομέα έρευνας με μέ¬ 
λη Δ.Ε.Π. του Τμήματος Περιβάλλοντος ή άλλων Πανεπι¬ 
στημιακών Ιδρυμάτων. 

13. Τη συνεργασία και την υποστήριξη του εκτελούμε- 
νου έργου από συναφείς δημόσιες υπηρεσίες, δήμους, 
κοινότητες και λοιπούς κοινωνικούς και επιστημονικούς 
φορείς και κοινωφελή ιδρύματα με γνώμονα τη συμβολή 
του εργαστηρίου στη μελέτη και διερεύνηση προβλημά¬ 
των για τη μακροχρόνια εξέλιξη και διαχείριση της χώρας 
στο πλαίσιο της Ευρωπαϊκής Κοινότητας. 

14. Την εξειδίκευση σε θέματα του γνωστικού και ερευ¬ 
νητικού του πεδίου. 

15. Την δημιουργία ειδικής βιβλιοθήκης πάνω σε θέμα¬ 
τα ολοκληρωμένης διαχείρισης ενέργειας και την αξιο¬ 
ποίησή της για ερευνητικούς σκοπούς. 

16. Τη σύνδεση και συνεργασία μετά εθνικά επιστημο¬ 
νικά κέντρα και τους φορείς λήψης αποφάσεων πάνω σε 
θέματα διαχείρισης ενέργειας. 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Περι¬ 
βάλλοντος που το γνωστικό αντικείμενο της θέσης που 
κατέχουν εμπίπτει στα διδακτικά και ερευνητικά αντικεί¬ 
μενα του εργαστηρίου, από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.) καθώς και από 

μέλη του λοιπού επιστημονικού προσωπικού και του διοι¬ 
κητικού προσωπικού που τοποθετούνται στο εργαστήριο 
με τη διαδικασία των άρθρων 4 παρ. 1 (δ) του Ν. 
2083/1992 Α'(159) και 13 παρ. 3βτου Ν. 2817/2000 (Α' 78) 
αντίστοιχα. 

Άρθρο 4 

ΔιοίκησηΆρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πε¬ 
ριβάλλοντος του Πανεπιστημίου Αιγαίου που ορίζεται με 
τη διαδικασία των διατάξεων του άρθρου 28 παρ. 22 του 
Ν. 2083/1992 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Αιγαίου και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των 
εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν. 1268/1982 και5του Π.Δ. 407/1980 (Ά 112) και2, παρ. 1, 
εδ. δ', του Ν. 1674/1986 (Ά 203) όπως αυτά ισχύουν. 


Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικώνπρογραμμάτωνπου πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3του π.δ. 159/1984. 

δ. Τις πιστώσεις που διατίθενται από το Τμήμα Περι¬ 
βάλλοντος του Πανεπιστημίου Αιγαίου με τη διαδικασία 
του άρθρου 4παρ. Ιετουν. 2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Αιγαίου για τους σκο¬ 
πούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία : βαθμολόγιο φοιτητών, βιβλίο πε¬ 
ριουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο εισερχομέ¬ 
νων και εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. 89814/Β7 (2) 

Τροποποίηση της Φ711/94/Β7/206 (ΦΕΚ305,τ. Β77.5.1996 
Υπουργικής Απόφασης που αφορά στο Πρόγραμμα 
Μεταπτυχιακών Σπουδών του Τμήματος Φιλοσοφίας, 
Παιδαγωγικής και Ψυχολογίαςτου Πανεπιστημίου Αθη¬ 
νών με τίτλο: «Σχολική Ψυχολογία». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 

(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156 τ.Α') «Εθνικό Συμβούλιο Παιδείας.και άλλες δια¬ 

τάξεις» και του άρθρου 5παρ 12γτου Ν. 2916/2001 (ΦΕΚ 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τιςδιατάξειςτουάρθρου29Άτου Ν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του Ν. 

2081/1992 (ΦΕΚ 154τ.Α') και ανηκαταστάθηκε με την πα¬ 
ράγραφο 2 ατού άρθρου 1 του Ν. 2469/1997 (ΦΕΚ38τ.Α'). 

3. Την αριθ. 37876/ΣΤ5 (ΦΕΚ 608 τ. Β726.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Την αριθμ. 5935/2.6.2003 προκήρυξη του ΕΠΕΑΕΚ II 
για την υποβολή προτάσεων με τίτλο «Αναμόρφωση - Νέα 
Προγράμματα Μεταπτυχιακών Σπουδών» καιτο με αριθμ. 
3312/2.3.2004 έγγραφο της Ειδικής Υπηρεσίας Διαχείρι¬ 
σης ΕΠΕΑΕΚ με το οποίο γνωστοποιεί τον πίνακα εγκε¬ 
κριμένων προτάσεων προς χρηματοδότηση. 

5. Την Υπουργική Απόφαση Φ711/94/Β7/206 (ΦΕΚ305τ. 
Β/7.5.1996) η οποία αντικατέστησε την αριθ. Β7/34 (ΦΕΚ 
952 τ.Β'/31.12.93) εγκριτική υπουργική απόφαση του 
ΠΜΣ «Ψυχολογίας» του Τμήματος Φ.Π.Ψ. του Ε.Κ.Π.Α.. 

6. Το απόσπασμα πρακτικών της Γ.Σ.Ε.Σ. του Τμήματος 
Φιλοσοφίας, Παιδαγωγικής και Ψυχολογίας του Πανεπι¬ 
στημίου Αθηνών (συνεδρίες 28.4.2004 και 24.11.2004). 

7. Το απόσπασμα πρακτικών της Συγκλήτου του ΕΚΠΑ 
(συνεδρία 23.12.2004). 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την αριθμ. Φ711/94/Β7/206 (ΦΕΚ 305 τ. 
Β77.5.1996) υπουργική απόφαση η οποία αντικατέστησε 
τη Β7/34 (ΦΕΚ 952 τ.Β731.12.1993) εγκριτική υπουργική 
απόφαση του Π.Μ.Σ. «Ψυχολογίας» του Τμήματος Φιλο¬ 
σοφικής, Παιδαγωγικής και Ψυχολογίας του Πανεπιστη¬ 
μίου Αθηνών ως εξής: 

1. Το Άρθρο 4 «Κατηγορίες Πτυχιούχων» συμπληρώνε¬ 
ται ως εξής: 

Στο τέλος του άρθρου προστίθεται η πρόταση: «Γίνο¬ 
νται, επίσης, δεκτοίπτυχιούχοιτωνΤμημάτων Κοινωνικής 
Εργασίας, Λογοθεραπείας, Βρεφονηπιοκομίας και Νοση- 
λευτικήςτωνΤΕΙ, σύμφωνα με το άρθρο 5 παρ. 12γτου Ν. 
2916/2001 (ΦΕΚ 114Α)». 

2. Το άρθρο 6 αντικαθίσταται ως εξής: 

«Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή των κατά το άρθρο 3 τίτλων ορίζονται ως εξής: 

Α. Μεταπτυχιακό Δίπλωμα Ειδίκευσης 

Για την απόκτηση του ΜΔΕ απαιτείται: α) επιτυχής πα¬ 
ρακολούθηση των παρακάτω μαθημάτων που αντιστοι¬ 
χούν σε 50 Δ. Μ., β) εκπόνηση διπλωματικής εργασίας που 
αντιστοιχεί σε 10 Δ.Μ. και γ) πρακτική άσκηση διάρκειας 
800 ωρών. 

1. Θέματα Εξελικτικής Ψυχολογίας (ώρες 3) 

2. Σύγχρονα θέματα αγωγής (ώρες 2) 

3. Θέματα Σχολικής Ψυχολογίας (ώρες 2) 

4. Νόηση και μάθηση (ώρες 3) 

5. Αναπτυξιακή Νευροψυχολογία (ώρες 3) 

6. Κοινωνική Ψυχολογία - Δυναμική της μικρής ομάδας 
(ώρες 2) 

7. Ψυχολογία της Προσωπικότητας - Αναπτυξιακές 
αποκλίσεις (ώρες 3) 

Β' Εξάμηνο 

1. Αξιολόγηση γνωστικών λειτουργιών (ώρες 3) 


2. Ψυχολογία των Αποκλινόντων (ώρες 2) 

3. Διδακτική - Αναλυτικά προγράμματα (ώρες 2) 

4. Ειδική Αγωγή (ώρες 3) 

5. Αξιολόγηση μαθησιακών δυσκολιών (ώρες 3) 

6. Σχολικός Επαγγελματικός Προσανατολισμός: Αξιο¬ 
λόγηση και Καθοδήγηση(ώρες 3) 

Γ Εξάμηνο 

1. Συμβουλευτική Ψυχολογία: Θεωρία και πράξη (ώρες 

2 ) 

2. Αξιολόγηση της Προσωπικότητας και της κοινωνικής 
προσαρμογής (ώρες 3) 

3. Μεθοδολογία Επιστημονικής Έρευνας: Σχεδιασμός 
έρευνας (ώρες 2) 

4. Διαλεκτική Σχολική Συμβουλευτική: Προγράμματα 
πρόληψης (ώρες 3) 

5. Εποπτεία πρακτικής άσκησης: Ανάλυση περιπτώσε¬ 
ων (ώρες 2) 

6. Πρακτική άσκηση σε διαγνωστικά κέντρα και σχολεία 
(2 ημ/εβδομ) 

Δ' Εξάμηνο 

1. Ψυχοθεραπευτικές παρεμβάσεις (ώρες 2) 

2. Στατιστική: Πολυπαραγοντικές αναλύσεις (ώρες 2) 

3. Πρακτική άσκηση σε διαγνωστικά κέντρα και σχολεία 
(3 ημ/εβδ) 

Κάθε μία από τις ανωτέρω ώρες διδασκαλίας, εκτός των 
πρακτικών ασκήσεων, αντιστοιχεί σε 1 Δ.Μ.. Η διπλωματι¬ 
κή εργασία εκπονείται κατά το Γ ((3 Δ.Μ.) και Δ' (7 Δ.Μ.) 
εξάμηνο σπουδών. 

Το ως άνω πρόγραμμα συμπληρώνεται με διαλέξεις, 
σεμινάρια και θερινά (εντατικά) μαθήματα, όπου είναι δυ¬ 
νατόν, σε θέματα από το χώρο της Σχολικής Ψυχολογίας, 
για την παροχή εξειδικευμένων γνώσεων και δεξιοτήτων 
στους φοιτητές του προγράμματος. 

Β. Διδακτορικό Δίπλωμα 

Γιατην απόκτηση του Δ.Δ. απαιτούνται: α) επιτυχής πα¬ 
ρακολούθηση των παρακάτω μαθημάτων κατά τα δύο 
πρώτα εξάμηνα που αντιστοιχούν σε 5 Δ. Μ. ανά εξάμηνο), 
β) πρακτική άσκηση σε διαγνωστικά κέντρα και σχολεία 
και γ) εκπόνηση πρωτότυπης Διδακτορικής Διατριβής 
που αντιστοιχεί σε 16 Δ.Μ. 

1. Θέματα Σχολικής Ψυχολογίας (3 Δ.Μ. ανά εξάμηνο) 

2. Πολυπαραγοντική Στατιστική Ανάλυση (2 Δ.Μ. ανά 
εξάμηνο)». 

3. Το άρθρο 7 αντικαθίσταται ως εξής: 

«Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ 
ανώτατο όριο σε είκοσι (20)». 

4. Το άρθρο 8 αντικαθίσταται ως εξής: 

«Άρθρο 8 
Προσωπικό 

Από τα υπηρετούντο μέληΔΕΠ στο Τμήμα ΦΠΨ, δώδε¬ 
κα (12) μέλη ΔΕΠ του Τομέα Ψυχολογίας και έξι (6) του 
Τομέα Παιδαγωγικής τα οποία θα αναλάβουν το εν γένει 
έργο του Προγράμματος, θα αποτελούν το προσωπικό 
του ΠΜΣ Σχολικής Ψυχολογίας. 

Στο προσωπικό του Προγράμματος μπορεί να ενταχθεί 
αριθμός μελών ΔΕΠ άλλων Τμημάτων ή/και Πανεπιστη¬ 
μίων ή /και διδάκτορες, σε περιπτώσεις ειδικών μαθημά¬ 
των που δεν καλύπτονται από το προσωπικό του Τμήμα¬ 
τος ΦΠΨ καθώς και σε περιπτώσεις σεμιναρίων ή θερινών 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3627 


τμημάτων, κατάτα οριζόμενα στην παρ. 3, του άρθρου 12, 
του Ν. 2083/1992 και ύστερα από ανάθεση της ΓΣΕΣ». 

5. Το άρθρο 9 «Υλικοτεχνική Υποδομή» συμπληρώνεται 
ως εξής: 

Στο τέλος του άρθρου προστίθενται τα εξής: 

«8) Κέντρο για τη μελέτη της δημιουργικότητας, 9)Κέ¬ 
ντρο Διαπολιτιστικής Ψυχολογίας, 10)Κέντρο μελέτης 
και Εφαρμ. Σχολικής Ψυχολογίας». 

6. Το άρθρο 10 αντικαθίσταται ως εξής: 

«Άρθρο 10 

Διάρκεια Λειτουργίας 

Η διάρκεια λειτουργίας του Π.Μ.Σ. Σχολικής Ψυχολο¬ 
γίας ορίζεται μέχρι και το ακαδημαϊκό έτος 2013-2014». 

7. Το άρθρο 11 αντικαθίσταται ως εξής; 


«Άρθρο 11 
Κόστος λειτουργίας 

1. Από 1.9.2004 έως 31.8.2006 το κόστος λειτουργίας 
του Προγράμματος Μεταπτυχιακών Σπουδών ανέρχεται 
σε 70.000,00 ευρώ, ποσό που θα καλυφθεί από το ΕΠΕΑ- 
ΕΚII και το οποίο αναλύεται ως εξής: 

1. Αμοιβές Προσωπικού (μέλη ΔΕΠ, 
προσκεκλημένοι καθηγητές εξωτερικοί 
συνεργάτες, διοικητικό προσωπικό) 

2 Μετακινήσεις 

3 Αναλώσιμα/Προμήθειες 

4 Υποτροφίες 

5 Λοιπές δαπάνες 
ΣΥΝΟΛΟ 

2. Το ετήσιο κόστος λειτουργίας από το ακαδημαϊκό 
έτος 2006 - 2007 υπολογίζεται σε 35.000,00 ευρώ, το 
οποίο αναλύεται ως εξής: 

1. Αμοιβές Προσωπικού (προσκεκλημένοι 
καθηγητές, εξωτερικοί συνεργάτες) 

2 Μετακινήσεις 

3 Αναλώσιμα / Προμήθειες 

4 Υποτροφίες 

5 Λοιπές δαπάνες 
ΣΥΝΟΛΟ 

Οι πηγές χρηματοδότησης έχουν ως εξής: 

1. Τακτικός προϋπολογισμός του Πανεπιστημίου Αθη¬ 
νών, μέχρι του ποσού των 23.000 

ευρώ. 

2. Κοινοτική επιχορήγηση ή κοινοτικά προγράμματα. 

3. Χορηγίες Επιχειρήσεων, Οργανισμών κ.ά. 

4. Διεξαγωγή αυτοτελών έπ’ αμοιβή σεμιναρίων. 

8. Το άρθρο 12 αντικαθίσταται ως εξής: 


51.890,00 ευρώ 

6.000,00 ευρώ 
3.610,00 ευρώ 
5.000,00 ευρώ 
3.500,00 ευρώ 
70.000,00 ευρώ 


26.250,00 ευρώ 
3.000,00 ευρώ 
2.000,00 ευρώ 
2.000,00 ευρώ 
1.750,00 ευρώ 
35.000,00 ευρώ 


«Άρθρο 12 

Μεταβατικές διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τον Κανονισμό Μεταπτυ¬ 
χιακών Σπουδών και από τα αρμόδια όργανα σύμφωνα με 
την ισχύουσα νομοθεσία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 24 Φεβρουάριου 2005 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 


Αριθ. 125301/Β7 (3) 

Τροποποίηση της 58499/Β7 (ΦΕΚ 1132,τ. Β727.7.2004) 
Υπουργικής Απόφασης που αφορά στο Πρόγραμμα 
Μεταπτυχιακών Σπουδών του Τμήματος Πολιτικής 
Επιστήμης και Ιστορίας του Παντείου Πανεπιστημίου 
Κοινωνικών και Πολιτικών Επιστημών με τίτλο: «Πολι¬ 
τική Επιστήμη και Ιστορία». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/1992 

(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156 τ.Α') «Εθνικό Συμβούλιο Παιδείας,.και άλλες δια¬ 

τάξεις» και του άρθρου 5παρ 12γτου Ν. 2916/2001 (ΦΕΚ 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 29 Α' του Ν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του Ν. 
2081/1992 (ΦΕΚ 154 τ.Α') και αντικαταστάθηκε με την πα¬ 
ράγραφο 2 α του άρθρου 1 του Ν. 2469/1997 (ΦΕΚ 38 
τ.Α'). 

3. Την αριθ. 37876/ΣΤ5 (ΦΕΚ 608 τ. Β726.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Την 58499/Β7/13.7.2004 (ΦΕΚ 1132, τ. Β727.7.2004) 
Υπουργική Απόφαση έγκρισης του ΠΜΣ του Τμήματος 
Πολιτικής Επιστήμης και Ιστορίας του Παντείου Πανεπι¬ 
στημίου Κοινωνικών και Πολιτικών Επιστημών με τίτλο: 
«Πολιτική Επιστήμη και Ιστορία». 

5. Το απόσπασμα πρακτικών της Γ.Σ.Ε.Σ. του Τμήματος 
Πολιτικής Επιστήμης και Ιστορίας του Παντείου Πανεπι¬ 
στημίου Κοινωνικών και Πολιτικών Επιστημών (συνεδρία 

13.10.2004) . 

6. Το απόσπασμα πρακτικών της Συγκλήτου Ειδικής 
Σύνθεσης του Παντείου Πανεπιστημίου Κοινωνικών και 
Πολιτικών Επιστημών (συνεδρία 8.10.2004). 

7. Την από 20.1.2005 επιστολή του Προέδρου του Τμή¬ 
ματος Πολιτικής Επιστήμης και Ιστορίας του Παντείου 
Πανεπιστημίου Κοινωνικών και Πολιτικών Επιστημών. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την αριθ. 58499/Β7 (ΦΕΚ 1132, τ. Β7 

27.7.2004) υπουργική απόφαση έγκρισης του Π.Μ.Σ. του 
Τμήματος Πολιτικής Επιστήμης και Ιστορίας του Παντεί¬ 
ου Πανεπιστημίου Κοινωνικών και Πολιτικών Επιστημών 
με τίτλο: «Πολιτική Επιστήμη και Ιστορία» ως εξής: 

Το άρθρο 7 αντικαθίσταται ως εξής: 

«Άρθρο 7 

Αριθμός Εισακτέων 

Ο μέγιστος αριθμός των κατ’ έτος εισακτέων στο ΠΜΣ 
ορίζεται σε τριάντα (30) μεταπτυχιακούς φοιτητές για κά¬ 
θε μία από τις προβλεπόμενες δύο (2) κατευθύνσεις 
σπουδών. Κατ’ εξαίρεση, στο ΠΜΣ μπορούν να γίνουν δε¬ 
κτοί ως υπεράριθμοι υπότροφοι εσωτερικού του Ι.Κ.Υ.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2005 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθ. 102507/Β7 (4) 

Έγκριση Προγράμματος Μεταπτυχιακών Σπουδών του 
Τμήματος Επιστημών της Προσχολικής Αγωγής και 
του Εκπαιδευτικού Σχεδιασμού του Πανεπιστημίου Αι¬ 
γαίου με τίτλο «Μοντέλα Σχεδιασμού και Ανάπτυξης 
Εκπαιδευτικών Μονάδων». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 

2083/1992 (ΦΕΚ 159 τ.Α') «Εκσυγχρονισμός της Ανώτα¬ 
της Εκπαίδευσης», του άρθρου 16 παρ. 2 του Ν. 
2327/1995 (ΦΕΚ 156 τ.Α') «Εθνικό Συμβούλιο Παιδεί¬ 
ας.και άλλες διατάξεις» και του άρθρου 5 παρ 12 γ 

του Ν. 2916/2001 (ΦΕΚ 114τ.Α') «Διάρθρωση της ανώτα¬ 
της εκπαίδευσης και ρύθμιση θεμάτων του τεχνολογικού 
τομέα αυτής». 

2. Τις διατάξεις του άρθρου 29 Α'του Ν. 1558/1985 (ΦΕΚ 
137 τ.Α'), όπως αυτό προστέθηκε με το άρθρο 27 του Ν. 
2081/1992 (ΦΕΚ 154 τ.Α') και αντικαταστάθηκε με την πα¬ 
ράγραφο 2 α του άρθρου 1 του Ν. 2469/1997 (ΦΕΚ 38 
τ.Α'). 

3. Την αριθ. 37876/ΣΤ5 (ΦΕΚ 608 τ. Β726.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Το απόσπασμα πρακτικών της Γενικής Συνέλευσης 
του Τμήματος Επιστημών της Προσχολικής Αγωγής και 
του Εκπαιδευτικού Σχεδιασμού του Πανεπιστημίου Αιγαί¬ 
ου (συνεδρία 15.9.2004). 

5. Το απόσπασμα πρακτικών της Συγκλήτου με Ειδική 
Σύνθεση, του Πανεπιστημίου Αιγαίου (συνεδρία 
23.9.2004). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε από το ακαδημαϊκό έτος 2004-2005 τη λει¬ 
τουργία του Προγράμματος Μεταπτυχιακών Σπουδών 
(Π.Μ.Σ.) του Τμήματος Επιστημώντης Προσχολικής Αγω¬ 
γής και του Εκπαιδευτικού Σχεδιασμού του Πανεπιστημί¬ 
ου Αιγαίου, με τίτλο: «Μοντέλα Σχεδιασμού και Ανάπτυ¬ 
ξης Εκπαιδευτικών Μονάδων» ως ακολούθως: 

Άρθρο 1 

Γ ενικές Διατάξεις 

Το Τμήμα Επιστημών Προσχολικής Αγωγής και του Εκ¬ 
παιδευτικού Σχεδιασμού του Πανεπιστημίου Αιγαίου ορ¬ 
γανώνει και λειτουργεί από το Ακαδημαϊκό έτος 2004- 
2005 Πρόγραμμα Μεταπτυχιακών Σπουδών (Π.Μ.Σ) με 
τίτλο: «Μοντέλα Σχεδιασμού και Ανάπτυξης Εκπαιδευτι¬ 
κών Μονάδων». 


Άρθρο 2 

Αντικείμενο - Σκοπός 

Σκοπός του παρόντος μεταπτυχιακού προγράμματος 
είναι η προετοιμασία στελεχών ικανών να συμβάλουν τό¬ 
σο στη διοίκηση όσο και στο σχεδίασμά και την ανάπτυξη 
σύγχρονων εκπαιδευτικών μονάδων. 

Το πρόγραμμα έχει στόχο τη θεωρητική εμβάθυνση και 
την ανάπτυξη τεχνογνωσίας στον τομέα του σχεδιασμού 
και ανάπτυξης εκπαιδευτικών μονάδων και της διοίκησής 
τους γενικότερα, με τη σύγχρονη και ευρεία έννοια του 
όρου, που περιλαμβάνειτις σχολικές μονάδες και τους ευ¬ 
έλικτους θεσμούς συνεχούς εκπαίδευσης και επαγγελμα¬ 
τικής κατάρτισης με εφαρμογή παραδοσιακών και σύγ¬ 
χρονων μοντέλων διδασκαλίας, λειτουργίας και διοίκη¬ 
σης. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει τους κάτωθι τίτλους σπουδών: 

1. Μεταπτυχιακό Δίπλωμα Ειδίκευσης στα «Μοντέλα 
Σχεδιασμού και Ανάπτυξης Εκπαιδευτικών Μονάδων» με 
τις εξής κατευθύνσεις: 

α) Διαχείριση και Αξιολόγηση Εκπαιδευτικών Μονάδων 

β) Διαχείριση Τεχνολογιών Πληροφορίας και Επικοινω¬ 
νίας (Τ.Π.Ε.) 

2. Διδακτορικό Δίπλωμα στις Επιστήμες της Αγωγής και 
του Εκπαιδευτικού Σχεδιασμού. 

Άρθρο 4 

Κατηγορίες Πτυχιούχων 

1. Για την απόκτηση Μ.Δ.Ε. γίνονται δεκτοί πτυχιούχοι 
Παιδαγωγικών Τμημάτων ή των λεγάμενων «Καθηγητι¬ 
κών Σχολών» της ημεδαπής ή άλλων Τμημάτων που 
έχουν παιδαγωγική επάρκεια (ΑΣΠΑΙΤΕ ή πρώην ΣΕΛΕ- 
ΤΕ), καθώς και ομοταγών αναγνωρισμένων ιδρυμάτων 
της αλλοδαπής. Επίσης γίνονται δεκτοί πτυχιούχοι Τμη¬ 
μάτων ΤΕΙ συναφούς γνωστικού αντικειμένου, σύμφωνα 
με τις προϋποθέσεις του άρθρ. 5 παρ 12 εδαφ. γ του Ν. 
2916/2001. 

2. Γιατην απόκτηση Διδακτορικού Διπλώματος γίνονται 
δεκτοί κάτοχοιτου ανωτέρω Μεταπτυχιακού Διπλώματος 
Ειδίκευσης, καθώς και κάτοχοι ΜΔΕ Πανεπιστημίων της 
ημεδαπής ή αναγνωρισμένων ιδρυμάτωντης αλλοδαπής, 
με αντικείμενο τις «Επιστήμες της Αγωγής» ή συναφή 
γνωστικά αντικείμενα. 

Άρθρο 5 

Χρονική Διάρκεια 

Η χρονική διάρκεια για την απονομή τίτλων του άρθρου 
3 ορίζεται ως εξής: 

1. Για το Μεταπτυχιακό Δίπλωμα Ειδίκευσης (ΜΔΕ) 12 
μήνες πλήρους φοίτησης, με το τελευταίο τρίμηνο να δια¬ 
τίθεται για την εκπόνηση της μεταπτυχιακής ερευνητικής 
ή συνθετικής διατριβής. 

2. Για το Διδακτορικό Δίπλωμα (ΔΔ) έξι (6) επί πλέον 
ακαδημαϊκά εξάμηνα, κατ’ ελάχιστον. 

Άρθρο 6 

Πρόγραμμα Μαθημάτων 

1. Το σύνολο των μαθημάτων που απαιτείται για την 
απόκτηση του ΜΔΕ είναι δώδεκα (12). Τα μαθήματα είναι 

Υποχρεωτικά Επιλογής και διακρίνονται σε μαθήματα 
κορμού (9) και μαθήματα κατεύθυνσης (3) και κατανέμο- 
νται σε τέσσερις (4) θεματικούς άξονες ως εξής: 

Α) Διαχείριση και αξιολόγηση εκπαιδευτικής μονάδας 
(3 Μαθήματα Κορμού και κατά περίπτωση 3 Μαθήματα 
Κατεύθυνσης). 

Β) Ένταξη των Τεχνολογιών Πληροφορίας και Επικοι¬ 
νωνίας στη Διοικητική και Εκπαιδευτική Λειτουργία (2 Μα¬ 
θήματα Κορμού και κατά περίπτωση 3 Μαθήματα Κατεύ¬ 
θυνσης). 

Γ) Κοινωνικο-οικονομική ανάπτυξη και εκπαιδευτική μο¬ 
νάδα (2 Μαθήματα Κορμού). 

Δ) Κοινωνική ευαισθητοποίηση - πρόληψη και εκπαι¬ 
δευτική μονάδα (2 Μαθήματα Κορμού). 

I. Μαθήματα Κορμού 

Τα μαθήματα κορμού είναι (9) και αντιστοιχούν σε 3 δι¬ 
δακτικές ώρες X 12 εβδομάδες και σε 3 (τρεις) διδακτικές 
μονάδες. Αναλυτικά το Πρόγραμμα Μαθημάτων κατά 
άξονα έχει ως εξής: 

Α. Διαχείριση και αξιολόγηση εκπαιδευτικής μονάδας 

1. Μοντέλα Οργάνωσης και Διοίκησης εκπαιδευτικών 
μονάδων 

2. ΜΗΓΚθΙίηρ εκπαιδευτικών μονάδων 

3. Μοντέλα αξιολόγησης εκπαιδευτικών συστημάτων 

4. Μέθοδοι και τεχνικές μελέτης και αξιολόγησης εκ¬ 
παιδευτικών μονάδων 

5. Μεθοδολογία έρευνας 

6. Θέματα Εκπαιδευτικής Μηχανικής 

7. Θέματα Διοικητικού Δικαίου στην Εκπαίδευση 

8. Θέματα Επικοινωνίας στην Εκπαίδευση καιτη Διοίκηση. 

Β. Ένταξη των Τεχνολογιών Πληροφορίας και Επικοι¬ 
νωνίας στη Διοικητική και Εκπαιδευτική Λειτουργία 

1. Μοντέλα ένταξηςτωνΤ.Π.Ε. στην εκπαίδευση 

2. Ευέλικτες μορφές εκπαίδευσης 

3. Σχεδιασμός και διαχείριση εξοπλισμού εκπαιδευτι¬ 
κής μονάδας 

4. Τ.Π.Ε. στη συλλογή και ανάλυση δεδομένων 

5. Εφαρμογές των Τ.Π.Ε. και Μ.Μ.Ε. στη διαχείριση εκ¬ 
παιδευτικών μονάδων 

6. Γνωστικές και Λειτουργικές Αναπαραστάσεις στον 
Σχεδίασμά των Τ.Π.Ε. 

Γ. Κοινωνικο-οικονομική ανάπτυξη και εκπαιδευτική μο¬ 
νάδα 

1. Θέματα Οικονομίας της Εκπαίδευσης 

2. Ειδικά θέματα κοινωνιολογίας της εκπαίδευσης 

3. Θέματα εκπαιδευτικής πολιτικής 

4. Εκπαιδευτικές Μονάδες και Πολιτισμοί 

5. Κοινωνικοοικονομική Πραγματικότητα και Εκπαιδευ¬ 
τικό Υλικό. 

Δ. Κοινωνική ευαισθητοποίηση - πρόληψη και εκπαιδευ¬ 
τική μονάδα 

1. Διαχείριση Θεμάτων Ειδικών Πληθυσμών 

2. Θέματα Συμβουλευτικής και Αντιμετώπισης Ειδικών 
Πληθυσμών 

3. Εκπαιδευτική Μονάδα και Οικογένεια 

4. Ο Ρόλος της Λογοτεχνίας και της Τέχνης στην Κοινω¬ 
νική Ευαισθητοποίηση και Πρόληψη. 


II.Μαθήματα Κατεύθυνσης 

Τα μαθήματα κατεύθυνσης είναι 3 και αντιστοιχούν σε 
τρεις διδακτικές ώρες X12 εβδομάδες και σε 3 διδακτικές 
μονάδες και επιλέγονται είτε από τον Β άξονα: «Ένταξη 
των Τεχνολογιών Πληροφορίας και Επικοινωνίας στη Δι¬ 
οικητική και Εκπαιδευτική Λειτουργία» είτε από τον Α: 
«Διαχείριση και αξιολόγηση εκπαιδευτικής μονάδας». 

Η επιλογή των μαθημάτων κατεύθυνσης επιτελείται κα¬ 
τά το δεύτερο εξάμηνο. 

Οι μεταπτυχιακοί φοιτητές παρακολουθούν υποχρεωτι¬ 
κά το «Γενικό Σεμινάριο» του Π.Μ.Σ. που διεξάγεται μία 
φορά το μήνα. 

2. Η Διπλωματική εργασία είναι υποχρεωτική, συγγρά¬ 
φεται κατά το τελευταίο τρίμηνο και αντιστοιχεί σε 4 δι¬ 
δακτικές μονάδες. 

3. Υπολογισμός Συνόλου Μονάδων: 

Ο φοιτητής οφείλει να συγκεντρώσει 40 διδακτικές μο¬ 
νάδες, ως ακολούθως: 

27 μονάδες αντιστοιχούν στα 9 μαθήματα κορμού 
9 » » στα 3 μαθήματα κατεύθυνσης 

4 » » στη Διπλωματική Εργασία 

Άρθρο 7 

Αριθμός Εισακτέων 

Ο αριθμός εισακτέων ορίζεται κατ’ ανώτατο όριο σε σα¬ 
ράντα (40) κατ’ έτος. 

Άρθρο 8 
Προσωπικό 

Στο Π.Μ.Σ. προβλέπεται να απασχοληθούν μέλη Δ.Ε.Π. 
του Τμήματος Επιστημών της Προσχολικής Αγωγής και 
του Εκπαιδευτικού Σχεδιασμού του Πανεπιστημίου Αιγαί¬ 
ου και διδάσκοντες επί συμβάσει σύμφωνα με το Π.Δ. 
407/80. Επίσης προβλέπεται να απασχοληθούν μέλη 
Δ.Ε.Π. από Πανεπιστήμια τηςημεδαπής και επιστημονικοί 
συνεργάτες, ειδικοί επιστήμονες ή ερευνητές της ημεδα¬ 
πής ή της αλλοδαπής, που πληρούν τις προϋποθέσεις της 
παρ 3ατου αρθρ. 12 του Ν. 2083/1992, μετά από απόφα¬ 
ση της Γ.Σ.Ε.Σ. του Τμήματος. 

Άρθρο 9 

Υλικοτεχνική Υποδομή 

Το Τ.Ε.Π.Α.Ε.Σ. του Πανεπιστημίου Αιγαίου διαθέτει το 
σύνολο της υπάρχουσας υλικοτεχνικής και κτιριακής 
υποδομής, προκειμένου να εξυπηρετήσειτις άμεσες ανά¬ 
γκες του μεταπτυχιακού προγράμματος σπουδών. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει για 10 έτη, μέχρι και το ακα¬ 
δημαϊκό έτος 2013-2014, με δυνατότητα ανανέωσης. 

Άρθρο 11 

Κόστος Λειτουργίας 

1. Το ετήσιο κόστος λειτουργίας του ΠΜΣ ανέρχεται σε 
100.000 ευρώ και αναλύεται ως εξής: 

ΚΑΤΗΓΟΡΙΑΔΑΠΑΝΗΣ ΠΡΟΫΠΟΛΟΓΙΣΜΟΣ 

ΑΜΟΙΒΕΣ ΕΞΩΤΕΡΙΚΩΝ ΣΥΝΕΡΓΑΤΩΝ ΚΑΙ 

ΔΙΔΑΚΤΙΚΟΥ ΠΡΟΣΩΠΙΚΟΥ ΕΚΤΟΣ ΤΩΝ 

ΜΕΛΩΝ Δ.Ε.Π. ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 50.000 ευρώ 

ΤΗΛΕΠΙΚΟΙΝΩΝΙΕΣ-ΔΙΚΤΥΑ 

2.000 ευρώ 

ΜΕΤΑΚΙΝΗΣΕΙΣ 

10.000 ευρώ 

ΠΡΟΒΟΛΗ ΚΑΙ ΔΙΑΦΗΜΙΣΗ 

5.000 ευρώ 

ΑΝΑΛΩΣΙΜΑ 

5.000 ευρώ 

ΔΗΜΟΣΙΕΥΣΕΙΣ 

10.000 ευρώ 

ΕΞΟΠΛΙΣΜΟΣ 

3.000 ευρώ 

ΔΙΑΦΟΡΑ ΕΞΟΔΑ 

15.000 ευρώ 

ΣΥΝΟΛΟ 

100.000 ευρώ 


2. Πηγή χρηματοδότησης του Π.Μ.Σ. θα είναι τα δίδα¬ 
κτρα των μεταπτυχιακών φοιτητών (100.000 ευρώ). 


Άρθρο 12 

Μεταβατικές Διατάξεις 

Θέματα που τυχόν προκύπτουν και δεν προβλέπονται 
στην παρούσα απόφαση θα ρυθμίζονται από τον Κανονι¬ 
σμό Μεταπτυχιακών Σπουδών και από τα αρμόδια όργα¬ 
να σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2005 

Ο ΥΦΥΠΟΥΡΓΟΣ 

ΣΠ.ΤΑΛΙΑΔΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




